Det er ikke Rolf Toft, der er svaret på problemerne i AaBs angreb. Det er klart efter klubben har udlejet den 21-årige anbriber til Vejle Boldklub. Skiftet sker dog ganske udramatisk. - Jeg ser lejeaftalen som en god mulighed for spilletid på højt niveau i 1. division, og forhåbentlig kan jeg fortsætte min udvikling og næste sommer vende tilbage til AaB i en endnu stærkere udgave, lyder det fra Rolf Toft. Angriberen har kontrakt med AaB til 2015, og i følge sprotschef Allan Gaarde handler det om at give Toft bedre muligheder for at udvikle sig. - Vi har vurderet, at det for Rolf nu handler om at spille kontinuerligt, og efter at Vejle meldte sin interesse, er vi i fællesskab blevet enige om, at det er optimalt for både Rolfs udvikling og AaB med en lejeaftale, og vi ønsker ham naturligvis held og lykke, siger Allan Gaarde. Rolf Toft kan allerede få sin debut i 1. divisionsklubben i morgen.

Opsummering:
Rolf Toft udlejes til Vejle Boldklub.